**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 30.10.2022, ora 08.00 – 31.10.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 31.10.2022, ora 07.00**

**RÂURI**

**Debitele au fost în general staționare**, exceptând râurile din bazinele hidrografice Vişeu, Iza, Tur, Someş, unde au fost în scădere ușoară.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Someșul Mic, cursul Mureșului, unii afluenți din bazinele superioare ale Argeşului şi Ialomiței, pe cursurile superioare ale Izei, Turului, Arieșului, Trotușului, pe cursul superior şi mijlociu al Bistriţei și mai mici (sub 30% din mediile multianuale lunare) pe râurile din bazinele hidrografice: Cerna, Tazlău, Râmnicu Sărat, Bârlad şi Jijia.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în general staționare**, exceptând cursul inferior al Someșului, unde vor fi în scădere.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 30-31.10.2022 **a fost în creştere, având valoarea de** **2500 m3/s**, sub media multianuală a lunii **octombrie (3850 m3/s).**

În aval de Porţile de Fier debitele au fost în creștere pe sectorul Gruia-Calafat şi în scădere pe sectorul Bechet-Tulcea.

**Debitul la intrarea în ţară** (secţiunea Baziaş) **va fi** **în creştere (2600 m3/s).**

În aval de Porțile de Fier debitele vor fi în creştere pe sectorul Gruia-Bechet, relativ staționare pe sectorul Corabia-Zimnicea şi în scădere pe sectorul Giurgiu-Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 16.0 mc/s;

-r. Dâmbovița: ac. Văcărești: 3 mc/s;

-CA2: 2.5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**Administrația Bazinală de Apă Dobrogea-Litoral**

Având în vedere scăderea semnificativă a nivelului, respectiv a debitului fluviului Dunărea pe sectoarele: 5.2 Br Măcin, 3 Galați / Grindu - Isaccea, 2 Isaccea - Ceatal Izmail, 1 Ceatal Izmail (subsectoarele 1.1 Braț Chilia, 1.2 Braț Sulina), precum și tendința de scădere pentru următoarea perioada, S.G.A. Tulcea a transmis începând cu data de 25.10.2022 notificări la folosințele care se alimentează cu apă din fl. Dunărea pe sectoarele menționate, pentru a aplica prevederile ,,Planului de restricții și folosire a apei în perioadele deficitare pentru B.H. Dunăre 2021-2025”, faza de atenționare/ avertizare:

-Sârme și Cabluri SA, CN ACN SA Agigea, RAJA SA Constanța, S.A.A.C. Dăeni, S.C. Piscicola Măcin (Am. Turcoaia), Comuna Smârdan, SC Aquaserv SA - PL Grindu, SC CDL PRODCOM Isaccea - Am. Piatra Călcată, SC Aquaserv SA - PL Isaccea, Primăria Pardina, Comuna Chilia Veche (fost SC Aquaprest Chilia Veche SRL), SC Gip Est (Am. Chilia 1,f.4), SC Eldorado SRL Galați - Am.Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina, EC 15, SC Gelmin (Am. Popina 1-14), S.C. Alum SA Tulcea, S.C. Aquaserv SA Tulcea, SC Aquaserv SA - P.L. Partizani, SC Euro Delta Danube - A.P. Maliuc, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crișan - P.L. Mila 23, SC Obretin (Am. Obretin 1), SC Aquaserv SA - P.L. Crișan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC Kiara Laci (A.P. Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I, S.C. Aquaserv SA Tulcea-P.L.Sulina.

**Administrația Bazinală de Apă Ialomiţa-Buzău**

-în data de 25.10.2022 s-a trecut la aplicarea “Planului de restricții și folosire a apelor în perioadele deficitare pentru BH Dunăre” - faza de atenționare/avertizare, pentru sectorul 6.1 Chiciu – Vadu Oii și sectorul 6 Chiciu – Vadu Oii (amonte Chiciu);

-în data de 26.10.2022 s-a trecut la aplicarea “Planului de restricții și folosire a apelor în perioadele deficitare pentru BH Dunăre” - faza de atenționare/avertizare pentru sectorul 4 Brăila – Galați (pe acest sector în perioada de iarnă nu există captări de apă, însă ANIF Brăila a solicitat extinderea perioadei contractuale pentru luna noiembrie).

**2.** **Situaţia meteorologică în intervalul 30.10.2022, ora 08.00 –31.10.2022, ora 06.00**

**În ţară** vremea s-a menținut cu mult mai caldă decât în mod normal pentru această perioadă în sud-vest, sud, est și local în centru, iar în rest valorile termice s-au situat în jurul mediilor multianuale. În vestul, centrul și nordul țării local a fost nebulozitate joasă și ceață persistentă și pe alocuri a burnițat, iar în restul teritoriului cerul a fost variabil, cu înnorări temporare și pe suprafețe mici ploi slabe, trecătoare -ziua în est și la munte, iar noaptea în sud-est. Vântul a suflat slab și moderat, cu intensificări temporare pe crestele montane. Temperaturile maxime s-au încadrat între 11 grade la Holod și 27 de grade la Drobeta-Turnu Severin și Calafat, iar la ora 6 erau valori termice cuprinse între 4 grade la Bozovici și Petroșani și 17 grade la Constanța-dig.

**Observaţie:** în intervalul de diagnoză au fost în vigoare au fost în vigoare 8 atenționări pentru fenomene meteorologice periculoase imediate, emise după cum urmează: 5 de către SRPV Sibiu, 2 de către SRPV Timișoara și 1 de către SRPV Cluj-Napoca.

**La Bucureşti** vremea a fost frumoasă și cu mult mai caldă decât în mod obișnuit pentru sfârșitul lunii octombrie. Cerul a fost variabil, iar vântul a suflat slab până la moderat. Temperatura maximă a fost de 23 de grade la Afumați și Băneasa și 24 de grade la Filaret, iar la ora 6 erau 7 grade la Băneasa, 10 grade la Filaret și 12 grade la Afumați.

**3. Prognoza meteorologică în intervalul 31.10.2022, ora 08.00–01.11.2022, ora 8.00**

**În ţară** vremea va fi caldă, iar în regiunile sud-vestice, sudice și sud-estice, local deosebit de caldă pentru sfârșitul lunii octombrie. În vest, centru și nord, mai ales în prima parte a zilei și din nou noaptea, local va fi nebulozitate joasă sau ceață, izolat posibil asociată cu burniță. În restul teritoriului cerul va fi variabil, mai mult senin ziua, și doar izolat spre sfârșitul intervalului vor fi condiții de ceață. Vântul va sufla slab și moderat, cu unele intensificări în zona înaltă a Carpaților Meridionali, iar în prima parte a intervalului local în estul țării. Temperaturile maxime se vor încadra între 14 și 27 de grade, cele mai mici valori urmând a se înregistra în zonele în care nebulozitatea joasă va persista, iar cele mai mari, în extremitatea sud-vestică. Temperaturile minime vor fi cuprinse între 3 și 14 grade, cu cele mai ridicate valori în Dealurile de Vest.

**La Bucureşti** vremea va fi frumoasă și cu mult mai caldă decât în mod obișnuit pentru sfârșitul lunii octombrie. Cerul va fi variabil, mai mult senin pe parcursul zilei, iar vântul va sufla slab până la moderat. Temperatura maximă va fi de 23...24 de grade, iar cea minimă de 9...10 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

**A.R.B.D.D. Tulcea** revine cu informații telefonice despre incendiul de vegetație izbucnit în data de 19.10.2022, în jurul orei 16.00, în zona braț Sfântu Gheorghe, km 9, mal drept, pe raza Districtului Ecologic Murighiol-Sfântu Gheorghe, județul Tulcea. Acesta a afectat o suprafață de 20 stuf, papură și vegetație uscată și s-a stins de la sine în data de 29.10.2022, la ora 20:00.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare